Push e-mail

Hvordan Push e-mail kan udnyttes til, meget hurtigt, at få besked om nye cacher.

Sådan virker det
I modsætning til "normale" e-mail klienter/servere, hvor klienten med jævne mellemrum etablerer en forbindelse til serveren, logger ind og spørger om der er nogen nye e-mails, er Push e-mail en teknik hvor der hele tiden er forbindelse mellem serveren og klienten. Serveren kan således sende nye e-mails videre til klienten straks den modtager dem. Forbindelsen til serveren bliver holdt ved lige ved at klienten sender IMAP IDLE meddelelser med jævne, relativt lange, mellemrum. Disse meddelelser er meget små og koster ikke nogen særlig båndbredde (og er derved ikke særlig bekostelige på en forbrugsafregnet forbindelse).

For at benytte denne teknik, skal både serveren og klienten understøtte IMAP4 protokollen, hvor IMAP IDLE er integreret. Mange nyere mobiltelefoner understøtter IMAP4 og heldigvis findes der en server på gmail hvor enhver kan oprette en gratis konto som kan bringes til at understøtte IMAP4.

Det kan udnyttes, hvis man er Premium member, til at få besked om nye cacher i ens nærområde meget hurtigt. Så kan man nemlig sætte Notifications på bestemte cache- og logtyper indenfor en bestemt afstand fra en given position. Disse Notifications kan sendes til ens normale e-mail adresse hos geocaching.com, eller de kan sendes til en alternativ e-mail adresse, som man har oprettet til formålet. De modtagne e-mails vil indeholde en link til cachebeskrivelsen som man kan klikke på og åbne med mobiltelefonens browser.

Vejledning i at oprette gmail konto

 * 1) Gå ind på http://mail.google.com og vælg 'Tilmeld dig Gmail'
 * 2) Indtast dit navn og vælg et ledigt kontonavn. Indtast password, kontrolspørgsmål og tryk 'Jeg accepterer. Opret min konto.'
 * 3) Log ind på din konto
 * 4) Vælg Instillinger->Videresendelse og POP/IMAP
 * 5) Aktiver IMAP-adgang og Gem ændringer

Vejledning i opsætning af mobiltelefon (eksempel: sonyericsson Z610i)

 * 1) Vælg Menu->Meddelelser->E-mail->Indstillinger->Ny konto
 * 2) Indtast kontonavn
 * 3) Vælg Opret forbind. via og vælg din datakonto
 * 4) Vælg Forbindelsestype: IMAP4
 * 5) Vælg Indgående server og indtast: imap.gmail.com
 * 6) Vælg Brugernavn og indtast din nye adresse (inklusive @gmail.com)
 * 7) Vælg Password og indtast dit nye password
 * 8) Vælg Avan. indstillinger->Kryptering->Indgående server: SSL
 * 9) Gå tilbage og vælg din nye konto
 * 10) Gå til indbakke og vælg Snd/mod
 * 11) Hvis telefonen ikke kan finde serveren - vent en time og gå til forrige punkt
 * 12) Første gang du modtager emails, vil telefonen spørge om du vil aktivere push-e-mail og advare dig om at det kan være dyrt. Det skal du aktivere hvis dette skal have nogen mening!

Vejledning i opsætning af Notifications
Du kan oprette flere Notifications på forskellige koordinater eller cachetyper, og aktivere dem som du lyster.
 * 1) Gå på http://www.geocaching.com/my med din foretrukne web-browser eller IE
 * 2) Vælg 'Set Up Notifications' ude til højre
 * 3) Vælg 'Create a new notification'
 * 4) Vælg den type cacher du ønsker, typisk "Traditional Cache"
 * 5) Vælg den type logninger du ønsker, typisk "Publish Listing"
 * 6) Indtast de koordinater du ønsker. Felterne vil være forhåndsudfyldte med dine hjemmekoordinater
 * 7) Indtast din aktionsradius under "Distance in Kilometers"
 * 8) Indtast din nye e-mail adresse under "Send to another email address"
 * 9) Tryk 'Create Notification', læn dig tilbage og vent til der kommer en ny cache